كاراميل: شنووو ؟!! اوييلي معامن انا كيعض فالشال و راكي مع نضال واش عارفة شكون هوا نضال راه المافيا هادي ماشي اللعب و زايدون راه الحاج خلا رسالة قريتها بلساني على نضال قاليه فيها بلي تزوج بيك باش يحميك حيت ربا عليك الكبدة و كانت هادي هيا الطريقة الوحيدة باش يحميك مللي عاق بواليديك المزيافين والخطة ديالهم ... انا: صافي دابا وليت كنستوعب اممم ..وشكون اللي خرجني من الحبس؟! كراميل: فاش كنا ف luxembourg جا اتصال لنضال قالو ليه بلي نتاقمو منو و باه ولا فعداد الموتى وملي جينا لهنا تاكدنا من الرسالة اللي خلا الحاج افتخار داكشي علاش نضال سيفط للبوليس برقم مجهول تسجيل الصوتي ديال هاداك اللي قتل باه باش تخرجي نتي ومابغاش يبلغ عليهم باش ياخد حقو بيدبه ولاكن المافيا كانت غدي تخرجك باي طريقة باش تجيبي ليهم الكارطة اللي كيقلبو عليها...هانا شرحت ليك كاشي و دابا سكتي متقولي هادشي لحتا واحد وماحدك داخلة سوق راسك حتى حاجة مغتوقع ليك خلي دابا نضال يفك حريرتو و سيري عندو قولي ليه هادشي اللي وقع ليك و التيليفون اللي نيصوني عليك و التهديدات.. انا: اويلي !!!؟؟؟ انا نمشي عندو برجلي ونقولها ليه؟؟ كراميل : حسن مايجي عندك برجليه ويخلعك وجهو مالي يبدا يغوت اللهم سيري عندو باش حتى هوا يتهنى من جيهتك.. الله ياربي شهاد المصيبة ...تفو ..وكلت امري لله .. كراميل: نوضي تحركي يييعععع بدلي هاد الحالة بورشتي ليا لحمي واخا القصر سخون وفيه كليما منين ما دزتي غير كنشوفيك ونتي فازكة و كندور نشوف الضبابة و البرد برا كيتشوك ليا لحمي ..اخ ..انا مشيت نشوف شنو واقع برا ونتي قادي هاد الحالة و سيري عند نضال عودي ليه من بعد ما نقا ليا كراميل ودنيا نضت للدوش و دوشت دت حمام سخون رتاحيت شوية و نقص عيا النص ديال الحمل بعد مافهمت شنو واقع ..ساليت وهرجت نشفت شعري والست سروال توني مستيلي و تيشوط سماطي x من الضهر و نشفت شعري بالسوشوار وخليتو مطلوق حيت رطب مكنوحلش فيه قاديت الغرفة ديال الحاج افتخار و جمعت باليزتي و خرجت منها بدلت البيت وبديت كنقلب على شي بيت نجلس فيه يكون زوين و كلير وفيه الدوش و كيطل على الجردة بقيت كنقلب حتى لقيتو اوووه واااعر وستيلو زوين فالكحل و انا كيحمقني الكحل و فراشو حمر رمنسي هاد البيت دخلت حطيت حوايجي و بديت كنستف روايح ديالي و كريماتي فوق الطبلة د المرايا ..بغيت نخل واحد البواطة ديال المكياج مابغاتش تحل وبقيت مدابزة معاها تاتحلات و تزلعات ليا على حويجي وسخات ليا لحمي بالالوان ...تفووو عاد دوشت يخ على تكرفيسة جمعتها و حطيتها و نقيت الروينة وهزيت بينوار ودخلت الدوش غسلت من عنقي لتحت و جهي و سعري لويت ليه الفوطة باش مايقسوش الماء ساليت لبست بينوار وصدري كان معري شوية مغطي غير شوية وتميت خارجة وانا يالاه خارجة من الدوش و نضال حل لباب د البيت و دخل ....ويلي تزنكت وليت حمرا وبقيت مصدومة و هوا كيطلع و يهبط فيا